Rabu, 03 Juni 2009
Kodak-kodak Lamo
JABIR, MASTER TEMBAK TANGAH
Catatan :**Tokoh jo namo dalam carito ko indak lo fiktif bana , tapi kebenaran caritonyo nan saketek difiktifkan demi kenyamanan pambaco membayangan suasana nan tajadi, kok ado nan maraso samo carito ko jo pengalaman pribadinyo itu ndak disangajo, kok ado nan maraso tabukak cuki dek caritoko, yo ambiak sen godok limo buah, makan sakaligus, dijamin takoak, ilang sandek ati……tapi jujur dari ati nan paling dalam, sabananyo, caritoko sekedar kenangan nan mungkin bisa dijadian paikek silaturahmi kito.
JABIR, MASTER OF TEMBAK TANGAH
Olahraga alah jadi kebutuhan iduik, sabab jo olahraga badan jadi siaik, pikiran janiah, lalok lamak makan lasuah pulo. Baitu juo anak-anak SMA Lambah, ndak ado ari tanpa olahraga, itu nampak dari suasana nan nampak katiko sabalum masuak kelas, katiko kalua main, jo sahabih pelajaran, kadang-kadang pulang sakola langsuang pai ka lapangan basket atau lapangan bola di Balai Gurah. Iko nan mambuek sanang ati Buk As, guru olahraga pujaan anak-anak SMA Lambah, berarti berhasil liau mamproklamirkan motto beliau : Mensana In Corporesano… Walaupun ado juo murik-murik nan ndak hobi olahraga, karajonyo mancongkoang sen mancaliak urang bapaluah-paluah di lapangan, sambia mancukia talingo atau iduang, mungkin itu olahraga murik-murik ko … ‘Ngupil dan Ngorek Kuping’, sabagian lai ado nan mamiliah olahraga otak, ‘Domino’ atau main batu, tampeknyo di Lapau pak Long, olahraga ko mambuek utak sehat ceknyo, tapi paruik tambah buncik, dek karano sapanjang main batu, muncuang mangumbeh godok jo inyam-inyam nan lain, ikua tambah tipih pulo, karano duduak di bangku kareh bajam-jam.
Siang tun pas kalua main, lapangan basket rami.... nampak banyak murik-murik nan bakumpua dibawah tiang basket, nan herannyo murik-murik nan salamo ko ndak ’abeh’ main basket ado di sinan, tapi ndak ado nan mandrible bola ilia mudiak di lapangan, ndak ado lo nan bapaluah... basket kua lo pareman tu.
“ Hoi Owek…manga pareman duh ….? ” tanyo si Doel ka si Owek adiak kelasnyo, sambia manunjuak murik-murik nan di lapangan.
“ main tembak tangah mah doel…” cek Owek
“ sato lo wak lah..” sambuang Owek.
” Nah.. tapi baa caronyo..?” si Doel sambia bajalan ka lapangan basket.
” Caliak se lah di sinan..gampang nyo...” cek Owek.
Tibo di tapi lapangan, taranga sorak-sorak bantuak ’cheerleader’ maagiah sumangaik ka pemain andalannyo. Nampak si Jabir, anak kelas 2 mamacik bola, mancaliak gayanyo mamacik bola ndak takah urang pemain basket do, bola dipacik duo tangan, jari-jarinyo takambang mamacik tapi bola supayo seimbang di suok jo kida, kakinyo sejajar, lutuiknyo manakuak kaduonyo, jadi ndak bantuak pamain basket biasonyo do, labiah pas bantuak amak-amak manjujuang katidiang pisang ka pasa Baso . Tapi di tapi lapangan tambah rami murik-murik basorak maagiah sumangaik.
” aden macik Jabir” cek Karadin yakin.
” aden macik Gampi ” jawek Baron ndak amuah kalah.
” Tambah ’tak’ lah...” tantang Karadin, yakin bana Jabir ka menguasai pertandingan ko.
” Jadih, tambah 5 ratuih lih lah...? ” cek baron, sambia mangaluaan pitih dareang 5 buah. Ruponyo kaduo umaik ko bataruah, ’Main Tapi’ ndak sato main tapi bataruah sia nan manang.
Di lapangan, Jabir alah siap maambuang bola ka ring basket, jo gaya nan sarupo cako 3 kali bola nan ditembakan masuak sadonyo.... hebaaat...!!! mancaliak gaya nan ndak takah pemain basket, ndak ka mungkin rasonyo bola tu masuak, tapi iko 3 kali bola ditembaknyo, 3 kali lo masuak.
” Hiduup Jabir...Master Tembak Tangah ” basorak Karadin mancaliak 3 bola Jabir masuak ring.
” Ma pitih den...” sambuang Karadin.
” Aluun lih...Gampi alun manembak lih..!!” cek Baron sambia mauruik Gampi.
Gampi lah tagak di dalam lapangan, Gampi memang pandai main basket, mancaliak gayanyo memang anak ko tahu caro- caro main basket secara tehnik, tapi kenyataannyo dari 3 kali manembak, 2 kali nan masuak..Gampi kalah, Baron manyaringik kencoang, Karadin sanang.
” Hoi...Doel, kamarilah sato lah ang, kalahan Jabir tu ah...” Baron nan tadi nan nampak sadiah dek kalah, kini agak sanang atinyo mancaliak si Doel tibo.
” Aden kini macik si Doel, ndak mungkin ka kalah jo Jabir do..” sambuang Baron, sambia mairik tangan si Doel ka dakek tiang basket.
” Jadih, bialah aden tatap macik Jabir ” jawek Karadin. Si Doel nan alun mangarati masalah tembak tangah, mangango sen mancaliak kaduo pareman ko parang muluik.
” Nyo manga mulonyo tu.. sia nan bacakak? ” tanyo si Doel heran.
“ Ndak ado nan bacakak do Doel, ngangak ang mah.. ko main basket mah Doel..” jawek Pakcik, nan tadi haniang sen di dakek Baron, ruponyo Pakcik ko korban Jabir juo, alah kalah partamo kali, padahal Pakcik terkenal jago main basket nan punyo tembakan akurasi tinggi, spesialis tembakan 3 angko.
“ Main basket kua bantuak ko go.. baa kok ciek tunggak sen nan bapakai, ndak ado lo nan balari-lari di lapangan..” tanyo si Doel liak.
“ Ang ndak gaul mah, iko main tembak tangah Doel… surang pamain mamasuakan 3 bola ka ring basket, sia nan paliang banyak mamasuakan, itu nan manang…bantuak tembakan bebas Doel ” Pakcik manarangan.
“ Tapi baa kok nan ndak main nan heboh, bantuak Baron jo Karadin ko..” tanyo si Doel manunjuak Baron jo Karadin.
“ Kami ko penyandang dana mah Doel, kami pacik surang pamain, kok manang dapek pitih…” cek Karadin.
“ Bataruah singkeknyo mah…” sambuang Owek.
“ O mantun…” cek si Doel.
“ Kalau bantuak tu, nan lamak nan ndak main, ndak bapaluah dapek pitih...nan pamain baa...?” sambuang si Doel batanyo.
“ Ado etongannyo Doel.. pamain dapek jatah” Baron manyauik.
“ Jatahnyo, kupi, bubua kacang padi jo goreang atau godok di lapau pak Long...” Karadin sato manyauik.
“ Banyak bana tanyo si Doel ko eh...lai talok malawan den ndak..?” Jabir lah tagak di muko si Doel sambia mamacik bola basket, yakin bana anak Padang Tarok ko ka manang.
“ Kok ndak talok, percuma sen jadi anak basket ” Camaik sato lo maangek-angek.
“ Lawan Doel...!!” Baron maasuang.
“ Kalahan Jabir Doel...manga lo ndak talok ang..pamo sen badan ang gadang..!!” Em Tompel tambah maangek-angek,mantang-mantang urang Sungai Angek....maangek sen karajonyo, Si Doel paneh.
“ Jadih..” jawek si Doel mantap.
“ Naiakan ‘tak’ lah...” cek Baron minta tambah nilai taruhan ka Karadin.
” Ok..siapa takut..?” Karadin samo-samo yakin.
” Oooooi..sia lih nan macik Jabir..? ” tanyo karadin ka pareman nan makin rami bakumpua di lapangan basket. Samo imbang nan mamacik Jabir jo Doel, makin banyak pulo nilai ’ Tak’ nan takumpua. Pertandingan Tembak Tangah siap dimulai, tapi bel masuak kelas babunyi.
” Pulang sakola disambuang dih...? ” cek Baron.
” Jadih..” jawek Karadin. Bubarlah, anak-anak SMA Lambah ko masuak ka kelas masiang-masiang.
Lapangan basket tambah rami pas pulang sakola, labiah rami daripado pas kalua main cako, ruponyo Baron jo Karadin mambaok suporter masiang-masiang, tamasuak anak-anak cewek sato manjadi pendukung duo kubu nan ka batandiang.
” Lah muloilah..!” kecek Puyu, nan alah ditunjuak sebagai wasit.
” Diundi dulu sia nan nembak dulu ” sambuang Puyu, diambiaknyo pitih dareang dari dalam sakuih sarawa batumbok ” lidah manjulua- Rolling Stone ” nyo. Satalah diundi su Doel manang, rang Canduang ko manembak dulu.
” Agiaah Doel...!! ” Baron maagah sumangaik.
” Jan agiah manang Jabir Doel..” cewek-cewek anak Bio3 sato maagiah sumangaik, cewek-cewek ko sangajo disuruah Baron tibo ka lapangan, memang cewek-cewek Bio3 ko patuah bana ka Baron, kua sen nan disuruah Baron pasti amuah, tapi memang anak-anak Bio ko kompak bana, sasamo anak bio pasti saliang maagiah sumangaik. ( iko ndak mamaneh-manehi anak Fisika do..!!! )
Lapangan basket tambah rami mancaliak si Doel alah tagak di muko ring basket.
” Prriiiiiiiittt..” pupuik Puyu babunyi tando bola partamo buliah ditembakkan.
Tambah rami urang basorak, ado nan maagiah sumangaik, ado nan mancemeeh...supayo bola ndak masuak, ado nan mangguguah tiang basket, ado maambuag-ambuangan sipatu...pokoknyo rami. 3 bola nan ditembakkan si Doel masuak mulus ka dalam ring basket.
” Horeeeeeeeeeeeeeeeeeeee...” basorak Baron jo supporternyo nan lain.
” Rasailah Jabir.........lutok lah bola tu..!!! ” sambuang Baron.
Karadin cameh pitihnyo ilang, diuruiknyo Jabir, bantuak mauruik ayam jantan nan ka balago.
” Baleh Bir...” Karadin maagiah instruksi. Jabir maju ka muko ring basket. Gayanyo masih bantuak cako, iduangnyo kambang kampih, dicukianyo stek iduang.... sudah tu dilatakkannyo ’hasia’ mancukia tu di ateh bola basket... bantuak malatakkan jimaik, hasianyo bola nan ditembaknyo masuak mulus, baitu salanjuiknyo...sampai 3 bola tu masuak ka sring basket sadonyo, hebaaat...!!! Karadin ko pendukuangnyo basorak, sampai manunggiang di lapangan.
” Iko seri mah...samo kuek..ulang liak...” cek Karadin.
” Tambah ’Tak’ liak....” tantang Baron.
” Buliah... kua lo nan den takuikan..” Karadin sumangaik.
Pertandingan diperpanjang, kaduo pamain manembak baliak, hasianyo masih tatap samo, Jabir jo Doel berhasil mamasuakkan 3 bola ka dalam ring, diulang baliak...masih tatap samo kuat. Suasana semakin rami, anak-anak SMA Lambah bantuak dapek hiburan tangah hari, lapangan basket lah sarupo pakan.
Tapi di tangah karamian tu masih ado jo nan mancari kesempatan dalam kesempitan, sarupo Indrawadi, Dede Kumkum jo Noormanzil nan sadang asyik tebar pesona ka cewek-cewek , Indrawadi sadang ’ Pedekate’ ka gadih Biaro nan paliang manih sadunia keceknyo....( Namonyo....? takok selah surang...!! ) Dede Kumkum sadang bajuang mandapekan ati gadih Parit Putuih barambuik panjang, kalau Noormanzil sadang bausao kareh supayo bisa maajak kencan anak gadih Kotohilalang pai ka Panorama hari minggu.
Di lapangan, duo pamain ’Tembak Tangah’ alah siap-siap ka maadu kapandaian mamasuakan bola basket untuak nan ka limo kali, skor masih imbang, samo kuek. Duo kubu pendukuang masih rami basorak-sorak. Jabir nan ka manembak dulu.
” Pritttttttttttttt...” Puyu maambuih pupuik . Jabir ka mamuloi manembak.
” Pritttttttttttttt.....prittttttttttt...” pupuik babunyi baliak, Jabir ndak jadi manembak, heran kok paluik babunyi duo kali....???? murik-murik nan lain heran juo.
” Pritttttttttt...prittttttttt...prittttt..” pupuik tambah kareh babunyi, kini bunyi pupuik ditambah suaro kareh dari urang nan baru tibo, Buk As, guru olahraga alah tagak di dakek lapangan basamo jo Pak Yong, pembina OSIS.
” Klen melakukan perbuatan tidak benar, menjadikan olahraga sebagai sarana bertaruh...berjudi... ini tidak bisa dibenarkan sama dengan berjudi.....’ suaro khas Medan pak Yong mambuek seluruh anak murik nan di lapangan tacangang.
” Kau yang pegang bola dan peluit kesini....!!! “ perintah Pak Yong sambia manunjuak Jabir jo Puyu, samantaro murik-murik nan lain baasua mailang dari lapangan, mainda dari kajadian nan pasti tambah runyam.
“ Ini dia pasti provokatornya....” buk As, mambukak suaro sambia mancaliak ka Jabir jo Puyu.
“ Ndak do bu..kami main-main sen nyo...” cek Puyu mambela diri.
“ Iyo bu, kami sadang balatiah manembak bola, untuak batandiang “ sambuang Jabir.
“ Bohong klen...itu apa dalam saku celanamu Yuhermes....?” Pak Yong manunjuak sakuih Puyu, dikaruaknyo sakuih Puyu, pitih “Tak’ dareang jo pitih karateh alah tapacik di tangan pak Yong. Ruponyo pitih taruah tu dipacik Puyu, tadinyo niek ka balabo, dapek persenan dari nan manang, tapi ndak labo nan dapek, malah dapek rabo pak Yong.
“ Bola dan uang ini saya sita, klen ikut saya ke kantor...yang lain bubar...!!”
“ Si Doel kok tidak dibawa juga pak...dia ikut main tadi...” cek Puyu.
“ Itu juga uangnya Baron sama Karadin pak, bukan uang saya, saya cuma pegang aja” sambuang Puyu lameh.
“ Mana mereka....? tidak ada disini...sudah-sudah...klen aja sebagai perwakilan, biar yang lain kapok..” jawek Pak Yong, si Doel jo kawan-kawannyo alah mailang sajak pupuik bu As babunyi, alah tibo di Simpang Biaro anak-anak tu.
Bisuaknyo, wakatu kalua main ndak ado lih urang bakarumun di bawah tiang basket, main “ Tembak Tangah “, kecuali duo anak murik di muko tiang basket jo bu As di tapi lapangan, jadi pengawas.
“ Kepada tiang basket...hormaaaaat grak “ kecek duo murik tu. Mahormatlah duo anak murik ko ka tiang basket sampai bel wakatu masuak kelas babunyi.
Doel_90
Kamis, 07 Mei 2009
CARITO SAISUAK : BARALEK KA SUNGAI JANIAH
Iko carito samaso masih di SMA Lambah, , ado kebiasaan anak-anak SMA Lambah nan rancak, sabananyo iko adaik urang Minang, kalau ado kawan nan punyo ‘alek’..ntah uda,uni, atau dunsanaknyo baralek, pasti maundang kawan-kawan salokal atau kawan-kawan nan bakatahuan jo inyo. Tradisi ko sabana dimanfaatkan samo anak-anak SMA Lambah sari tu, baa kok indak… sia nan ndak amuah pai ‘ Makan Verai ‘ , samba bamacam-macam lo… kanyang paruik tibo di rumah.
Siang tun anak-anak Bio alah bakumpua sahabih lonceang pelajaran terakhir babunyi, nampak disinan Indrawadi sibuk mangkoordinir sia nan ka pai, hari tu ado undangan baralek dari Hepi Mustika anak Bio 2 , kampuangnyo di Sungai Janiah Baso… Seperti biaso, Indrawadi nan paling sibuk mangkoordinir sia sen anak-anak Lambah nan ka pai…
“ Hoi Baron..Teman…. kalian pai ndak ….? ” tanyo Mantari, sambia manunjuak 2 orang anak Bio 3 nan sajak tadi maota sen baduo sambia mancongkoang.
“ Tantu iyo pail ah… rugi lah den ndak pai, jatah makan perai mah…” cek Baron
“ Den jo Baron naiak onda sen ka sinin..” sambuang Teman, si rocker Padang tarok.
” Yo tasarah lah, nan ndak ado onda biko naiak oto seo...lah, eh ketua...alah bacarter oto kan...? ” tanyo Indrawadi ka Mulyadi Bahar nan memang biaso jadi tukang carter oto tambangan.
” Alah....tapi ko banyak nan alun baiyua lih....” jawek Mulyadi Bahar
” Wak alah kan ketua.. tadi nan pitih sapuluah ribu...alun basonsoangan cako” cek Camaik, samantaro ado nan malengah sen cak-cak ndak tahu ado acara baiyua.... urangnyo samo sen jo nan acok mangicuah makan puak katam 5 baia ciek di lapau pak Long....sia duh..? jan disabuik lih disiko, sagan wak...
” Yo biko sen lah salasaian...lah litak den ko ah...” Teddy Falqon lah ndak saba barangkek, paja ko basangajoan bana ndak makan pagi jo ndak ka kantin pas kalua main... supayo bisa batambuah banyak pas makan, memang jak dulu cangok paja ko mah....
Singkek carito, barangkeklah rombongan urang-urang litak ko ka sungai Janiah, ado nan pai jo onda, ado nan sangkek naiak oto seo. Dalam oto, panuah isinyo, basampik-sampik nak rang, oto nan harusnya di kida 7 urang jo di suok 5 urang, sangkek tu 9 di kida 7 di suok.... ditambah pulo ado nan ikuano gadang. Disampiang supir sen batigo urang, sampai payah supir mamindahan gigi, tapi si supir lai sanang stek, karano nan di muko cewek nan manih-manih sen... ( tapi sebagai informasi...cewek2 anak bio tu memang manih-manih..) Dede Kumkum seperti biaso bageong di pintu oto, memang kawan surang ko acok jadi cingkariak oto Baso – Pasa Kik Tinggi.
” Baso..Baso..basooo...... ka Baso diak...lambek stek pir...!!” Dede nan bageong di pintu oto mangaluaan kaahliannyo bageong jo ciek tangan sambia mangijok nak gadih nan tagak di simpang Lundang... anak gadih tu ndak manjawek doh... tapi diacuangnyo tinju ka arah Dede.. ( urang Lundang memang lah tanamo bagak-bagak yiah..)
” Ooiiii......sia takantuik ko ah.....baun bana..?? ” Fadhil nan tasuduik di oto langsuang manutuik iduang, ampia tajatuah kacomato ’ Sangaji’ nyo...
” Kua nan dimakan ko ah....baun talua katimbalangan ahh...” Rinal Duck sato lo manutuik iduang.
” Jang Cimia nampaknyo ..... wakno duduak tapi pintu, tabaok angin kantuiknyo ka dalam oto ” cek Ferry Gaba gaba nan jak cako duduak tasapik dakek Camaik.
” Indak aden do ” baleh Ujang Cimia. Anak-anak padusi, si Yeng, Elvy, Hayati...dll ndak talok mangecek doh, mamokok iduang saarek areknyo dek baun bana kantuik tun. Dek lah baun bana kantuik tu bakalibuik di dalam oto, ndak ado nan talok mangecek lih. Tapi ado surang nan ndak mamokok iduang, duduak di balakang sopir sambia manyirengeh ketek..... bantuak ndak badoso, sado mato urang dalam oto tatuju ka nak rang ko, ndak ado komando ndak ado perintah.... sarangkek sen anak-anak urang tu mamakiak...
“ Mitrooooooooooooooooooooo....... !!!!! ” tabang-tabang sipatu nak rang dalam oto tu ka arah Mitro, kanai piciak bagai dek cewek-cewek.
“ Minta maaf kawan-kawan....ndak sangajo, awak yo alah 3 hari ndak tacirik do... kan tingga mairuik sen nyo ” cek Mitro santai. Tapi ndak ado nan manjawek do, nak rang tu alah baliak ka posisi semula...mamokok iduang.
Di tampek baralek alah rami urang nan tibo, anak-anak SMA Lambah tu pas bana tibo wakatu urang-urang kampuang salasai makan. Langsuang rumah tampek baralek tu panuah dek anak-anak nan alah kalitakkan sajak pagi tu. Indrawadi lah maambiak posisi dakek pintu tangah, paja ko alah tahu dari sinan tampek kalua nasi jo samba nan ka dikatangahan, Ferry gaba-gaba lah duduak di suduik dakek kulambu, Baron jo Teman di sabalahnyo, nan lain alah maambiak posisi masiang-masiang, ado lo nan manganduan cawek pinggang.
“ Baa kok alun katangah jo nasi Pi...? ” tanyo Zal Camaik ka Hepi Mustika, ndak saba urang Batu Taba ko, lah manggaritik paruiknyo.
” Saba stek Maik... jan nampak bana wak lah litak ” cek Fadhil, nan sabananyo alah samo litak lo.
” Gigik sen lapiak tu dulu kok lah litak Maik...” tambah Em Tompel sambia mamelokan selo.
Tibolah saat nan ditunggu-tunggu... Samba jo nasi dikatangahan, ado randang, baluik goreang, dendeng, bada goreang balado, asam padeh, gulai ayam,.....dll..dst manjijiah liua pareman-pareman tu, ndak saba, siap-siap ka mancokok samba nan alah dikatangahan. Indak manunggu lamo langsuang anak-anak parak batuang tun basitungkin manyanduak nasi jo mancokok samba nan katuju masiang-masiang. Baron jo Teman nan sajak cako alah mambidiak gulai ayam langsuang mancokok barang tu, diandokan mereka di dakek selonyo. Ferry alah basitungkin lo jo dendeang, Fadhil maambiak randang sakaligus duo incek, Indrawadi nan dakek pintu tangah lain lo, baduo jo Ujang Cimia tiok mancogok samba dari dapua langsuang di taeknyo, dilatakaannyo dakek tampek duduaknyo, padahal alah batumpuak pinggan samba nan kosoang di sabalahnyo. Zal Camaik jo Teddy Falqon ampia bacakak gara-gara mamparabuikan pinggan bada goreang...
” Piriang ang kan lah panuah duh...iko untuak den ” cek Teddy sambia marabuik pinggan dari tangan camaik.
” Ciek baru....ciek lih untuak cadangan ” jawek Zal Camaik, diiriknyo baliak pinggan tu... sampai bada nan ado di pinggan tabang....taserak dakek pinggan Mitro.
” Kecek ang main bola pakai cadangan....!!! ” baleh Teddy. Nan bacakak yo bacakak taruih, bada nan taserak tu alah tandeh dikamehan Mitro. Em Tompel paneh nan duduak paliang jauah paneh ndak dapek samba, karano tapotoang taruih dek Ujang Cimia jo Indrawadi, tagak si Em Tompel, pai nyo ka dapua langsuang, mancari samba kanai hariak di urang nan mamasak,..kanai baro baju ancakno..dek takajuik mancatuih gulai bada kingkalang. Asailah....
Ndak bakajalehan suasana wakatu makan tu, nan nampak pinggan-pinggan samba nan kosoan sen di tiok suduik. Dakek kulambu alah batumpuak pinggan samba diandokan Ferry, Baron jo Teman alah maabihan 4 pinggan gulai ayam jo baluik goreang. Ndak laku kabasuah sangkek tun, sampai-sampai paniang Hepi Mustika mancaliak parangai kanti-kanti nyo nan cangok-cangok tun, tapi ka baalah, sia suruah maundang antu-antu samba tun..........
Labiah sajam basitungkin jo pinggan-pinggan samba, akhianyo salasai juo pakaro makan ka makan tu, nampak bakilek sadonyo muncuang-muncuang pareman tu. Baron tarangah sambia manganduaan cawek pinggangnyo, ndak katahuan di paja ko ado nasi lakek di sunguik ’Rano Karno’nyo... Zal Camaik lah ndak pandai baselo lih, baitu juo Fadhil jo Ujang Cimia.... samantaro nan lain barabuik paminun kawa, Rinal Nozira anak urang sungai sariak, antah kakanyangan antah takantuak, tapi badatak ati taragak babini pulo, lalok-lalok inyo di kamar pengantin...mambuek mariangik se....
" Ondeh labuak kasuano" nye liau, sudah tu kanai ariak di Hepi Mustika.
” Turun ang....kurang aja ang mah.. ” ariak Hepi.
” Lah...pulang wak lih...! ” cek Mulyadi Bahar.
” Santa lih...tarangah baruh...” baleh teman, sambia mamacik paruik.
” Urang banyak nan katibo lih...baransua wak kalua lih...” cek si Doel nan alah kanyang juo, si Doel ko haniang-haniang se jo Dede...padahal alah batumpuak lo pinggan samba dakek selonyo.
Tibo mintak katurun, di sua urang nan pangka ba sambah, yo bapepatah petitih, ndak surang juo nan pandai, untuang lai pai datuak Afdal..nan lai agak pandai basambah....ba ere-ere pulo pantunno,
" Kok paruik lah kanyang, kok hauih lah lapeh, kok samba lah tandeh sadonnyo..ba-a nyo mamak tu,..kok ado juo di dapua lai...kalua-an lah..bia kami tolong ma a-abiahan ”...kecek pantunnyo tu....
” Pi...pulang kami lih yo ” cek Indrawadi. Alah izin diurang nan punyo alek pulang, eee..kirono talakik jo Zal Camaik juo manyuruakan karupuak sirah ka sakuih bajuno.
” Kua du nan disakuih Maik..?” tanyo si Doel.
” Hehehehe...ko untuak adiak den di rumah Doel ” jawek Zal Camaik. Dakek pintu kalua Reni Karuak ampia tajilapak dek tapijak kulik pisang nan baru dikubak si Em tompel..., mujua lai indak takangkang...ko iyo...antahlah..ano ba gandorok senteng lo, itu bana nan managia di pareman jantan.
Hari paneh langkang, anak-anak Lambah tu bajalan kaki pulang, oto nan baseo cako lah pai manambang baliak. Bedo bana caro bajalan pareman-pareman tu, dek alah kakanyangan mungkin. Ujang Cimia nan jak cako alah manganduan cawek pinggangnyo ampia tagalece sarawanyo dek lupo mamacikan, Teman ndak talok mambaok onda, bukan kakanyangan tapi memang bensin onda no lah abih.... tapaso baduo Baron manyoroang onda tu dari Sungai Janiah sampai simpang Baso, sampai malatua kaki tu tibo di ateh. Samantaro tu Camaik sambia bajalan tatap mangumbeh karupuak nan disuruakannyo cako. Indrawadi nan ka pai bakirok dulu jo ondanyo kanai pacikan dek pareman.
” Lamak sen diang, kawan ang bajalan ang ka baonda pulang..?” cek si Doel sambia marabuik kunci onda Indrawadi, Teddy maiiriknyo turun dari onda. Tapasolah anak Tabik ko sato bajalan baere-ere sampai Simpang Baso.
Bisa dibayangan, bara jauah nak urang ko bajalan, tapi dek ati sanang parui kanyang, ndak taraso lah tibo sen di simpang. Bagageh mantari minta kunci ondano ka si Doel.
” Doel ma kunci onda... ? den ka pulang lih..” cek Indrawadi.
” Ko ah.....” si Doel maambuangan kunci tu ka arah Indrawadi. Pas ka tenggek anak Aia Tabik ko ka onda, ado plastik asoi nan jatuah dari sakuih sarawanyo. Tacangang pareman mancaliak isi plastik asoi nan alah taserak di labuah.............
” Hoooooooooooiiiii......Indrawadi manyuruakan dendeang........!!!!!! ” seragam anak-anak SMA Lambah tun mamakiak.... Antah kua ragi muko Indrawadi...digas tagak no sen onda nyo nan alah iduik tu...... cigin paja tu bagageh....onda no ampia tabang di ateh labuah.......
” lariiiiiiiiiiiiiiiiiiiiiiiiiii..!!!! ” ceknyo.
Doel_90
Rabu, 06 Mei 2009
GEMIT FOR PRESIDEN....YES WE CAN..!!!
Pemilihan Umum jo Pemilihan Presiden sabanta lai dilaksanakan, alah banyak Partai-partai nan mancubo maminang tokoh-tokoh nasional untuak jadi Capres jo Cawapres. Bisa kito caliak di TV bara banyak iklan nan alah mancogok. Tapi dari sakian banyak tokoh-tokoh tu ndak adao nan kanai di ati anak-anak lapau SMA Lambah do. Antah apo alasanno, ndak tahu wak mah..itu hak warga negara. Tapi antusiasme nak rang ’Parak Batuang’ ko indak suruik untuak mancari Capres idaman, sehingga sahari cako, terjadilah percakapan nan seru di LONG’S CAFE – Lambah.Net. Carito nan dibahas adolah rencana mengusung salah satu kandidat idola dari ’PARTAI PAK LONG’ nan kini berkarya di Jakarta. Heri Gemita atau panggilan sayangni Gemit. Karano memang berambisi mangusuang tokoh pemuda kharismatik Biaro ko, seluruh profil anggota LONG’s CAFE memakai poto Gemit....dan disarankan ka anggota nan lain segera menukar poto profilenya dengan poto Gemit, dan dipasang selama 3 bulan atau sampai menjelang Pemilu 2009.
Berikut iko percakapan nan ambo rekam salamo hari ko ( 10 Pebruari 2009) , iko menunjukan kecintaan dan keseriusan anak SMA Lambah mengusung Gemit sebagai Presiden RI 2009-2014. Hidup Gemit..Gemit For President...YES WE CAN....YES WE CAN...YES WE CAN..!!
Note : Sarancakno mambaco dr bawah….sababno ota no tun dari bawah mulono.
- putribariel : HIDUP DA GEMIT EH PRESIDEN GEMIT….
- Doel_90 : DI SMA LAMBAH NAN PARALU BANYAK NAN AMUAH MAMILIAH DUH….
- putribariel : SDNG CARI PENA!
- Bubuybulan : PARALU bana Tuh
- Nana : DI GAROBAK SATE PADANG PARALU DAK DABUY?
- sibay91 : put, wall paper lah baganti ndak?
- Popeye 92 : HIDUP DA GEMIT…..
- putribariel : NDE DA GEMIT KO PAMALU KA JADI PRESIDEN..
- gemit90 : sssSSSSSSSSSSSSSSSSSSSSSSSSSSSSSSSSSSSSSSSSS
- SSSSSSSSSSSSSSSSSSSSSSSSSSSSSSSSSSSSSSSSSSSSS
- SSSSSTTTTTTTTTTTTTTTTTTTTTTTTTTTTTTTTTTTTTTTTTTTTTT
- TTTTTTTTTTTTTTTTTTTTTTTTTTTTTTTTTTTTTTTTTTTTTTTTTTT
- TTTTTTTTTTTTTTTTTTTTTTTTTTTTTTTTTTTTTTTTTTTTTTTTTTT
- TTTTTTTTTTTT
- Bubuybulan : Da Gemit..., Merdeka, Da gemit...., Merdeka
- putribariel : dima pena cako e?
- upiak : wak ndak sato doh daaaaa..sato galak sennyo..
- sibay91 : HOREEEE.. BERHASIL
- Manzil90 : Di kereta pi jo katabang jan sampai lupo du ha. Kartangin ciek..
- Manzil90 : Subalik nagari lah panuah dek poto Gmit ko ha.
- upiak : hihihihihihihi..keh keh keh keh..
- Bubuybulan : Na, jan lupo tempelan di Tanah Abang.., di Rumah Makan Padang, kaki limo..tukang cindua..tukang cik mayak gai..
- Nana : KIRIMAN LAH KODAK DA GEMIT BIA NA PABANYAK JO POTOKOPI WARNA BEKO DISIKO
- putribariel : jan bangih2 kan kami mendukung da Gemit duh…
- gemit90 : JAN MAEBOH JUO TANTARAAAAAAA
- mantari90 : di janjang gantuang yo janjang ampek puluah lah bapasang kodak Mit??
- gemit90 : TARAGAK DA BATAMU NANA HA
- Doel_90 : NANA BANTU SEN MAMASANG KODAK DA GEMIT DI PROFILE NANA..
- gemit90 : BILO WAK BATAMU NANA??
- Nana : DA GEMIT APN NAN BISA DIBANTU LAI..SPANDUK BAA/
- upiak : KUHUR WAK GARA2 MAISOK..
- upiak : UHUK UHUK...
- upiak : ehem..
- Bubuybulan : INTERUPSI, yang marokok tuh kodak sia aslinyo duh
- gemit90 : MA DA SAN KO NAMPAK POP??
- Manzil90 : Poppy disiko a mit dakek uda no.
- Bubuybulan : baa bih saragi kodak urang
- mantari90 : lah dima gai kodak ba pajangan Mit??
- Bubuybulan : wak runah loh kodak wak eh
- gemit90 : JAN MANCIGOK SE POPPY...
- Manzil90 : Di kpg tukang Ojek lah pakai baju Gmit kini du
- gemit90 : NANA KO SATOLO EH..DEN CAKAU KOH KA SENAYAN TU BARU TAU
- Bubuybulan : Na, di bajaj jan lupo juo
- mantari90 : bay tuka lo lah kodak bay
- gemit90 : MASUAKLAH POPPY....
- Nana : ma da gemit tuh da? bia na tolongan manempelan poto da gemit lengkap jo visi misinyo di KOPAJA jo METROMINI beko
- Bubuybulan : Na pilih lah da Gemit jadi President, kalo nyo jadi, ibuk kota pindah ka Biaro, bia ndak sato loh kampuang wak rami
- Doel_90 : TUKAANLAH KODAK TU JO KODAK DA GEMIT NANA..!
- ParBat87 : NAS
- ParBat87 : LAH DUH EH , PANEK DEN GALAK CAK CAKO , MAISOK LAH DEN LUH ....
- Manzil90 : iyo mah gak no Da, lah katinggalan kureta Nana ko jak no mah.
- mantari90 : CALEG PILHAN KITA GIMIT..PENYALUR ASPIRASI RAKYAIK
- Nana : da gemit jadi president....?????
- Doel_90 : YES WE CAN...YES WE CAN..GEMIT FOR PRESIDENT..
- Bubuybulan : GEMIT FOR PRESIDENT, diusuang oelh partai Kaipang
- ParBat87 : NANA KO SPECIALIST NO ITUMAH ZIL
- Manzil90 : nana ko selat siang ka selamat siang juo, masuak se lah piliah PresidenGMit dih.
- mantari90 : HIDUP GIMIT
- Manzil90 : President GMIt
- Nana : SeLaMaT SianG.....
- ParBat87 : GEMIT PIAK
- upiak : SIA NAN PIPIS DALAM SARAWA???
- Bubuybulan : ondeh mande, di muko kantua wak, onda jo oto baradu kambiang, nan bao onda, kapalo samo tangannyo misah
- ParBat87 : BASAH SARAWA DEN AH,GARA2 URANG BIARO KOAH ...
- Manzil90 : dek galak surang
- Manzil90 : HAHAHAHAHAHAH TApacua kanciang den haaaaa.
- Manzil90 : pRESIDENT GMIT MELAYAT KERUMAH DUKA,,,,,,ADNAN ANGKAT DI SUMUT HEHEHEHE
- ParBat87 : YO , URANG BAGAK BIARO SE SADONO DILAPAU ...YAIAH
- Bubuybulan : ni Pet, cukuiklah nan ado nan binguang..., tambah banyak batambah batea2 beko
- gemit90 : SUPIAK KO SATO LO LIAU MAH
- Pet91 : baa ndak ado rang lain nan kalapau goh..bia nyek binguang nyo!
- gemit90 : WASSALAM...
- gemit90 : DEN PAILIH....GILO WAK DILAPAU KO MAH
- ParBat87 : BA NTUN SAN?
- gemit90 : SI dOEL TU DI BUEK PATUANGNYO JADI GAJAH MADA
- Bubuybulan : Awak jadi kawan presidan selah
- Manzil90 : BA A LO LAH BUNYI NO DU.....PRESIDENT GMIT....HAAAAA
- Doel_90 : BUK TAIH JADI IBU NEGARA....KKKK
- Doel_90 : MANTARI MENTERI KELAUTAN
- Doel_90 : DA MAL MENSESNEG...
- Bubuybulan : Da Doel, Jadi Menkopalkam se lah, nan muda jadi Pang TNI
- ParBat87 : ADEN TUKANG ARIAK SE LAH
- Doel_90 : ADEN JD PANGLIMA TNI LAH ZIL..
- gemit90 : KICEK AN NAH SADANG MAOTA JO PRESIDEN MANTARI
- mantari90 : NADK NAMPAK DI DEN...MANCOGOK SE LIAU AAAA
- Bubuybulan : Pacapeklah da gemit wak usuang jadi presiden, bia ndak lueh indonesia
- Manzil90 : Si Doel lai ka diangkek juo jadi Paspampres du ndak....ckckckckck
- mantari90 : DEN KANAI ARIAK PROF BILIH..DEK KEKEH GALAK AAAAAAA
- gemit90 : SAKIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII
- IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII
- IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII
- IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII
- IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII
- IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII
- IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII
- IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII
- Manzil90 : Gmit den Tolong Angku Setek YO.......
- ParBat87 : OOOO
- Bubuybulan : jiko DKI ado JABOTABEK, beko,ado BIBAPASO, kalo biaro jadi ibu kota
- ParBat87 : NDAK , URANG NAN PUNO ROMAN EH
- Doel_90 : SADANG MAMBALI DASI DA MAL..
- Manzil90 : Ba a tan ka Mal go, iko kan Gmit sen sadono mah
- Bubuybulan : jaki DKI ado JABOTABEK, bek ado BIBAPASO
- ParBat87 : TABANG AMBUA NO YOH ?
- ParBat87 : MA NO GEMIT CAKO SAN ?
- Bubuybulan : balaigurah jadi tetangga ibu kota indonesia
- Doel_90 : BIARO JD IBUKOTA INDONESIA MAH BUY..
- Bubuybulan : hehehe pis
- Bubuybulan : tapi kok Da gemit jadi presiden Indoensia jadi laeh dibueknyo, spt lapau acok di palueh dek Da gemit
- ParBat87 : AKHIRNYA ....
- Bubuybulan : ah.....!!! ya Tuhan tujukin lah hamba jalan yang lurus
- Doel_90 : GEMIT JD PRESIDEN
- Bubuybulan : kalo barek ndak talok wak mandukuang doh
- Bubuybulan : mandukuang apo dulu goh...!!
- Doel_90 : TP MENDUKUNG GEMIT BUY..
- Bubuybulan : A nan tajadi duh
- gemit90 : DEN PAILIH..
- Bubuybulan : Kodak Da Mantari, Ni Pet, Da Doel, ni Upiak, Da Manzil. jo si Put baa kok saragi duh
- Doel_90 : IMBAU
- Doel_90 : IMABU CIEK AH
- Doel_90 : KOK TIBO BUNTUA SANANG BANA ATINO MAH
- gemit90 : ANCAK JADI DIRI WAK SURANG LIH
- Bubuybulan : Kodak Da Mantari, Ni Pet, Da Doel, ni Upiak, Da Manzil. jo si Put baa kok saragi duh
- gemit90 : JAN AMUAH LO BAY
- sibay91 : HIHI BACARONYO ..??
- Doel_90 : TUKALAH KODAK TU JO KODAK GEMIT BAY...
- sibay91 : eh sato ciek... kalau gemit capres marokok HALAL
- ParBat87 : ANGKEK SE LAH BENDERA KUNIANG EH PUTIAH TU MIT....
- gemit90 : PANAR MAH
- gemit90 : NDAK TANTU KA BADOSO GAI MANGGALAK AN UDA
- Doel_90 : NAN GADANG BAA MIT..?
- Doel_90 : DA KAMAL PAI GALAK YO
- gemit90 : NAN KACIN2 KO SATOLO..
- gemit90 : JADI SEDENG SADONYOOOO
- ParBat87: den dukuang Mit, pak Maisir Pasti Bangga...buk taih Ciek
- Manzil90 : da Kamal bisa diangkek jadi Ketua KPK mah..
- Mantari : kkkkk yo duh..Maju terus Gemit....
- Doel_90 : HEHEHHE..ADO OLYIMPIADE KOA SE INDONESIA
- Manzil90 : GEMIT TERPILIH…KOA JADI OLAHRAGA NASIONAL
- ParBat87 : nas cah, TARUIH LAH....
ALUMNI SMA LAMBAH.
ind_Latn luo_Latn bjn_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn oci_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn ind_Latn min_Latn min_Latn min_Latn min_Latn min_Latn min_Latn lim_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn ind_Latn ind_Latn ind_Latn min_Latn min_Latn min_Latn nld_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn jav_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn nld_Latn ind_Latn eng_Latn min_Latn ind_Latn min_Latn ban_Latn min_Latn zsm_Latn min_Latn min_Latn min_Latn ban_Latn min_Latn tuk_Latn tuk_Latn tuk_Latn isl_Latn isl_Latn isl_Latn ban_Latn min_Latn min_Latn ind_Latn min_Latn min_Latn fuv_Latn min_Latn min_Latn ind_Latn min_Latn min_Latn ewe_Latn bam_Latn min_Latn min_Latn min_Latn umb_Latn war_Latn min_Latn hau_Latn min_Latn min_Latn min_Latn min_Latn hat_Latn min_Latn min_Latn min_Latn min_Latn ban_Latn min_Latn min_Latn min_Latn quy_Latn min_Latn lus_Latn min_Latn bam_Latn eng_Latn ind_Latn fuv_Latn min_Latn min_Latn eng_Latn zsm_Latn bjn_Latn min_Latn min_Latn bjn_Latn min_Latn pap_Latn ind_Latn min_Latn min_Latn lus_Latn min_Latn ban_Latn min_Latn hau_Latn min_Latn bjn_Latn knc_Latn ind_Latn min_Latn afr_Latn min_Latn min_Latn min_Latn min_Latn min_Latn min_Latn min_Latn min_Latn ban_Latn gle_Latn gle_Latn gle_Latn gle_Latn gle_Latn gle_Latn gle_Latn min_Latn kbp_Latn min_Latn min_Latn min_Latn bam_Latn min_Latn twi_Latn twi_Latn min_Latn min_Latn azj_Latn min_Latn bjn_Latn ind_Latn jav_Latn min_Latn min_Latn wol_Latn min_Latn ban_Latn bos_Latn nld_Latn som_Latn min_Latn min_Latn bos_Latn hat_Latn kik_Latn lim_Latn min_Latn min_Latn sun_Latn min_Latn min_Latn min_Latn min_Latn sun_Latn min_Latn min_Latn jav_Latn min_Latn ind_Latn min_Latn min_Latn